Diari Oficial de la Generalitat Valenciana


Sumari del DOGV 1156, del 05-10-1989 (1989/815286)

RESOLUCIÓ de 21 de juny de 1989, del Conseller d'Obres Publiques, Urbanisme i Transports, per la qual es concedeix l'autorització per a procedir a la revisió anticipada de les Normes Subsidiàries de Plantejament Municipal de Novelda, segons les propostes plantejades per l'Ajuntament.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1156

Data del DOGV
:   05-10-1989

Secció del DOGV
:   ALTRES DISPOSICIONS

Número del document
:   1989/815286


Data del document
:   21-06-1989

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 21 de juny de 1989, del Conseller d'Obres Públiques, Urbanisme i Transports, per la qual es concedeix l'autorització per a procedir a la revisió anticipada de les Normes Subsidiàries de Planejament Municipal de Novelda, segons les propostes plantejades per l'ajuntament.  
Vist l?expedient de sol·licitud per a la revisió anticipada de les Normes Subsidiàries de planejament municipal de Novelda, aprovades definitivament per la Comissió Territorial d'Urbanisme d'Alacant el dia de 22 de desembre de 1986,.  
Vist que l?Ajuntament en ple en sessió extraordinària celebrada el dia de 18 de febrer de 1989 acordà sol·licitar a la Conselleria d'Obres Públiques, Urbanisme i Transports autorització per a procedir a la revisió del planejament, per considerar que el Sòl Urbà industrial és insuficient, fet que impossibilita la implantació de grans indústries, principalment les destinades al tractament del marbre pel que fa al serrat i poliment. Alhora s'emprendrien diverses modificacions puntuals.  
Vist que la Comissió Territorial d'Urbanisme d'Alacant en sessió celebrada el dia de 26 d'abril de 1989 acordà informar favorablement sobre la revisió anticipada del planejament.  
Atés que les raons exposades per l?Ajuntament s'avaluen convenientment justificades, tenint en compte que la indústria del marbre és fonamental per a l'economia local i, per tant, l'ampliació d'indústries que hi ha i la implantació d'altres de noves poden repercutir beneficiosament en la població.  
Atés que la classificació del sòl per a ús industrial pot repercutir a l'estructura general i orgànica del territori. Per tant s'avalua escaient procedir a la revisió del planejament, i no es preveu aquesta circumstància entre les previstes per les pròpies Normes Subsidiàries; per això en aplicació de l'article 47 de la Llei del Sòl escau sol·licitar l'autorització a l'Hble. Sr. Conseller d'Obres Públiques, Urbanisme i Transports.  
Vists els preceptes legals citats, la Llei del Sòl, la Llei de Procediment Administratiu i la resta de la legislació aplicable, he resolt:  
Concedir l'autorització per a procedir a la revisió anticipada de les Normes Subsidiàries de Planejament municipal de Novelda, segons les propostes plantejades per l'Ajuntament.  
Contra aquesta resolució, que és definitiva, es podrà interposar recurs de reposició davant aquest Conseller en el termini d'un mes a comptar des del dia següent al de la publicació d'aquest, previ al contenciós administratiu a interposar quan s'escaiga davant la Sala Contenciosa de l'Excma. Audiència Territorial de València en el termini de dos mesos, si la resolució del recurs de reposició fos expressa i si no, en el termini d'un any des de la interposició del recurs de reposició. Tot això sense perjudici de la interposició de qualsevol altre recurs que s'avalue procedent.  
València, 21 de juny de 1989. - El Conseller d'Obres Públiques, Urbanisme i Transports: Rafael Blasco i Castany